**Nyírkarász község Képviselőtestületének 2018. május 7 napján (hétfő) 09.00 órakor tartott testületi ülésének**

1. jegyzőkönyve,-
2. tárgysorozata,-
3. határozat: 17- 20/2018.

Száma: I/293-7/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Nyírkarászi Váci Mihály Általános Iskola intézményvezető beosztás ellátására kiírt pályázati felhívásra beérkezett pályázat véleményezésére

Előadó: Szalmási József polgármester

3.) Előterjesztés Önkormányzat tulajdonát képező külterületi ingatlanok értékesítésre való kijelölésére

Előadó: Szalmási József polgármester

Nyírkarász, 2018. május 8.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. május 7 napján (hétfő) 09.00 órakor tartott testületi ülésén.

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Csordás Zoltánné, Dudás Béláné, Kovács Sándorné, önkormányzati képviselők

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző

Kapin Mihály önkormányzati képviselők igazoltan vannak távol.

Balogh József, Szabó Imre önkormányzati képviselők nem jelezték távolmaradásukat.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Külön köszöntötte Sztankuláné Lakatos Anikót, a Váci Mihály Általános Iskola intézményvezető-helyettesét.

Szalmási József javasolta a napirendi pontok elfogadását. A Képviselőtestület a napirendi pontot 4 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**17/2018.(V.7.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Csordás Zoltánné és Dudás Béláné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Nyírkarászi Váci Mihály Általános Iskola intézményvezető beosztás ellátására kiírt pályázati felhívásra beérkezett pályázat véleményezésére**

Előadó: Szalmási József polgármester

Szalmási József polgármester előadta, hogy kifejezetten örül annak, hogy a Váci Mihály Általános Iskola intézményvezető beosztás ellátására kiírt pályázati felhívásra nyírkarászi lakos, aki egyben a iskola jelenlegi intézményvezető-helyettese, adta be jelentkezését. Úgy gondolja, hogy a pályázó az alapján, amit az elmúlt években letett az asztalra, alkalmas az igazgatói állás betöltésére. Biztos benne, hogy el fogja tudni látni a feladatát. Teljes mértékben támogatja megbízását.

Dudás Béláné önkormányzati képviselő kifejtette véleményét, melyet írásban benyújtott.

A vélemény a jelen jegyzőkönyv mellé csatolva lett.

Sztankuláné Lakatos Anikó Váci Mihály Általános Iskola intézményvezető-helyettes megköszönte az önkormányzati képviselőknek, hogy jelenlétükkel kifejezték a jelen véleményezési jogkörük fontosnak tartását. és érdeklődésüket.

Úgy érzi továbbá, hogy az iskola és a település többi intézménye elszigetelődött egymástól, pedig az iskola a MI ISKOLÁNK. Programjában is kifejtette, szeretné, hogy ha az iskola és a település többi intézménye között élő kapcsolat lenne, az iskola visszakapcsolódna az önkormányzat életébe, rendezvényeibe.

Úgy vallja, hogy egy település addig él, míg az iskolája él, idézve itt Reményik Sándor Templom és iskola verséből: Ne hagyjátok a templomot, a templomot s az iskolát!

Szalmási József polgármester szerint ennek semmi akadály nincsen, és nem is volt. Úgy gondolja, ez az elszigetelt állapot az iskola állami fenntartás alá kerülése óta jellemző. az intézményeknek igényük van egymásra.

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**18/2018.(V.7.)**

**h a t á r o z a t a**

**Nyírkarászi Váci Mihály Általános Iskola intézményvezetői beosztás ellátására kiírt pályázati felhívásra beérkezett pályázat véleményezéséről**

**A Képviselő-testület** megtárgyalta az „Nyírkarászi Váci Mihály Általános Iskola intézményvezetői beosztás ellátására kiírt pályázati felhívásra beérkezett pályázat véleményezéséről” szóló előterjesztést és az alábbi határozatot hozta:

1.) A Képviselő-testület **támogatja** Sztankuláné Lakatos Anikó vezetői megbízását a Nyírkarászi Váci Mihály Általános Iskola intézményvezetői állásának betöltésére.

2.) A Képviselő-testület felkéri a polgármestert, hogy a döntésről a Kisvárdai Tankerületi Központot tájékoztassa.

Határidő: azonnal

Felelős: Szalmási József polgármester

**Tárgy: (3.tsp.) Előterjesztés Önkormányzat tulajdonát képező külterületi ingatlanok értékesítésre való kijelölésére**

Előadó: Szalmási József polgármester

Szalmási József polgármester emlékeztette a jelenlévőket, hogy 2018 február 15 napján tartott testületi ülésen tájékoztatta a Képviselőtestületet arról. hogy Krivács István Nyírmadai lakos kereste meg a Sulymos tanya felé a gyümölcsöse között lévő önkormányzati zsákút megvétele céljából, tele van gyommal, parlagfűvel. Kérte, hogy adja el neki az önkormányzat, vagy művelje. Kapin Mihály önkormányzati képviselő továbbra is egyetért az eladással.

A Képviselőtestület 2018 február 15 napján tartott ülésen egyetértett az ingatlan eladásában, a következő testületi ülésre történő előkészítésében.

Ennek megfelelően elő lett készítve az ingatlan értékesítésre való kijelölése. Ezt a területet a TSZ nyitotta a gazdáknak, úgynevezett művelői út volt. A szomszédos ingatlanok más irányból teljes mértékben megközelíthetőek.

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**19/2018.(V.7.)**

**h a t á r o z a t a**

**Önkormányzat tulajdonát képező külterületi ingatlan**

**értékesítésre való kijelölésére**

**Nyírkarász Községi Önkormányzat:**

kijelöli eladás útján történő elidegenítésére, ajánlattételi eljárás keretében „Hirdetmény útján” értékesíteni kívánja a tulajdonát képező következő külterületi ingatlant:

Nyírkarász 0221/1 hrsz: kivett út 1,0585 m2

Az önkormányzat a kikötött minimum vételárat 400.000,- Ft összegben állapítja meg.

Az ajánlattétel nyertese, a legmagasabb vételárat kínáló és egy-összegben kifizető pályázó. A pályázat eredménytelen, ha az ajánlati ár nem éri el az irányárat.

A pályázat benyújtásnak kezdő időpontja: 2018. május 8.

A pályázat benyújtásnak befejező határideje: 2018. május 18.

A pályázatokat zárt borítékban kell benyújtani Nyírkarász Községi Önkormányzat jegyzőjéhez a Nyírkarászi Polgármesteri Hivatalban (4544 Nyírkarász, Fő út 21.sz.) – bővebb felvilágosítás ugyanitt, vagy a 30/9834485. telefonszámon kérhető.

A pályázatok bontása és elbírálása a benyújtás befejező határidejétől számított soron következő képviselő-testületi ülésen történik.

A pályázat alapján létrejövő adásvételi szerződés elkészíttetése a vevő feladata, és az ezzel kapcsolatban felmerült költség a vevőt terheli.

Az adásvételi szerződés elkészíttetésének és a vételár egy összegben való kifizetésének végső határideje, a pályázati ajánlat(ok) elbírálásától számított 15 nap. A határidő elmulasztása jogvesztő. A pályázat eredménytelen, ha ajánlat nem érkezik, ha az ajánlati ár nem éri el az irányárat, illetve ha a beérkezett ajánlat(ok) nem értékelhető(k).

Határidő: 2018. május 18.

Felelős: Képviselőtestület

**E g y e b e k :**

Szalmási József polgármester tájékoztatta a jelenlévőket, hogy a Nyírkarász 673/1 hrsz.-ú 3.0039 ha nagyságú közforgalmú kivett saját használatú út Nyírkarász Községi Önkormányzat tulajdonában és kezelésében van, ez a Móricz Zsigmond út. Az út „I. rendű közlekedési célú közterületként" (országos mellékútként) van a helyi építési szabályzatban megjelölve.

A Képviselőtestület 15/2018. (IV.16.) számú határozatával döntött az „Önkormányzati feladatellátást szolgáló fejlesztések támogatása” megnevezésű pályázat benyújtásáról.

A Móricz Zsigmond út a tulajdoni lapon „kivett saját használatú út” megnevezéssel szerepel, kezdeményezni szükséges a művelési ágának módosítását.

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**20/2018.(V.7.)**

**h a t á r o z a t a**

**A nyírkarászi 673/1 hrsz.-ú kivett saját használatú út elnevezésű ingatlan, kivett közútra való nyilvánítása**

**A Képviselő-testület**

1. döntött, hogy a nyírkarászi 673/1 hrsz.-ú 3.0039 ha, kivett saját használatú út megnevezésű ingatlanának művelési ágát „**kivett közút**-ra” módosítja.
2. felhatalmazza a polgármestert, hogy a művelési ág módosításának ingatlan-nyilvántartási bejegyzésével kapcsolatos eljárásában, az önkormányzatot teljes jogkörrel képviselje.
3. felkéri a jegyzőt, a Központi Címregiszterben az adatmódosítással kapcsolatos intézkedések megtételére.

Határidő: azonnal

Felelős: Szalmási József polgármester, Matyi Andrásné jegyző

Szalmási József polgármester tájékoztatta a jelenlévőket, hogy az önkormányzati sportegyesület pályázatot nyújtott be műfüves pálya, pályavilágítás megvalósítása tárgyában a társasági adó lehívása keretén belül. A napokban azonban kiderült, hogy az önkormányzati sportegyesületnek már van egy olyan a korábbi vezetés által aláírt szerződése, amely szerint 8 millió értékben létre kell hoznia egy műfüves pályát. A bökkenő ott van, hogy egy műfüves pálya legalább 35 millió forintba kerül. Keresi a segítséget ennek megoldására, ha már a felelősöket nem lehet felelősségre vonni. Szerinte a 8 millió forintból inkább egy közepes méretű buszra pályázott volna.

Szalmási József polgármester arról is tájékoztatta a jelenlévőket, hogy egy NAV által a 2015 évre vonatkozóan végrehajtott ellenőrzés eredményeképpen megbírságolta az önkormányzatot közel 5 millió forintra könyvelési hiba miatt. A belső ellenőr már jelezte, hogy át kell nézni a 2016 és 2017 éveket is ennek tükrében. Nem tudja mire vélni, saját maga mint könyvelő úgy ítéli meg, nincs a könyvelőnek annyi munkája, hogy ne tudná ellátni azt. Saját maga sem tud rá választ adni, sem a könyvelő.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Dudás Béláné Csordás Zoltánné**

**önkormányzati képviselő önkormányzati képviselő**